nvidia/miracl-vision huggingface dataset:
Anson (Texas)

Koordinaatit: 41°22′26″N, 83°39′3″W Anson (aiemmin Jones City) on kaupunki Jonesin piirikunnassa, Texasin osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 2 430. Nykyisen nimen kaupunki sai Texasin tasavallan viimeisen presidentin, Anson Jonesin mukaan.
Stepan Poltorak

Stepan Timofijovitš Poltorak (ukr. Степан Тимофійович Полторак, s. 11. helmikuuta 1965 Tarutynen piiri, Odessan alue) on toiminut Ukrainan puolustusministerinä. Hän aloitti tehtävässä 14. lokakuuta 2014 alkaen korvattuaan tehtävästä eronneen Valeri Heletein. Poltorak toimi ennen puolustusministeriksi ylenemistään Ukrainan kansalliskaartin komentajana. Ukrainan parlamentti vahvisti Poltorakin puolustusministeriksi 2. joulukuuta 2014. Poltorak on myös Harkovan kaupungin kunniakansalainen.
Valtio ja vallankumous

Valtio ja vallankumous (ven. Государство и революция, Gosudarstvo i revoljutsija) eli Marxismin oppi valtiosta ja proletariaatin tehtävät vallankumouksessa on yksi vallankumousjohtaja Vladimir Iljitš Leninin pääteoksia. Hän kirjoitti teosta piileskellessään Venäjän viranomaisia Jalkalan kylässä Kivennavan maalaiskunnassa elokuussa 1917 ja viimeisteli sen veturinkuljettaja Arthur Blomqvistin luona Helsingissä. Suomalainen kommunistijohtaja O. W. Kuusinen ylisti sittemmin Leninin teosta hyvin merkittäväksi ja selkeyttäväksi. Valtio ja vallankumous esittelee Leninin idean ja bolševikkien pyrkimykset. Karl Marxin kirjoituksia tulkiten porvarillinen valtio voi vaihtua proletaariseksi valtioksi ainoastaan väkivaltaisen vallankumouksen kautta, väkivaltainen vallankumous on kiertämätön. Sosialismi, tuotantovälineiden ottaminen valtion haltuun, on vasta kommunistisen yhteiskunnan ensimmäinen, alempi vaihe. Siirtymäkaudella sosialismista kommunismiin tarvitaan proletariaatin diktatuuria, jossa enemmistö joutuu lannistamaan vähemmistön eli sorrettu kukistaa sortajansa. Pyrkimyksenä on mahdollisimman laaja demokratia, mutta se on vain eräs välimuoto ja valtiomuoto. "Demokratia ei kuitenkaan ole minkään raja, jota ei tulisi ylittää, demokratian sisältö koskee yhdenvertaisuutta luokkien hävittämisen mielessä"
Kellahti

Kellahti (ruots. Källfjärd ) on noin 13 kilometriä Porin keskustan pohjoispuolella sijaitseva kylä, joka kuului aikaisemmin Ahlaisten kuntaan. Kylän läpi virtaa Kellahdenjoki, jonka varrella sijaitsee Kellahden kartanon kulttuurimaisema.
Aleksander Klumberg

Aleksander Klumberg (17. huhtikuuta 1899 Tallinna – 10. helmikuuta 1958 Tallinna) oli virolainen yleisurheilija, joka kilpaili kymmenottelussa, viisiottelussa ja keihäänheitossa. Hän saavutti Pariisin kesäolympialaisissa vuonna 1924 pronssia kymmenottelusta. Neljä vuotta aiemmin Antwerpenissa hän sijoittui keihäänheitossa viidenneksi ja viisiottelussa kahdeksanneksi.
Mosselprom (rakennus)

Kulttuuriperintökohde nro 7735283000 Mosselprom-rakennus eli Mosselprom-talo (ven. Дом Моссельпрома, Dom Mosselproma) on monikerroksinen asuintalo Venäjällä Moskovan ytimessä Presnenski-piirin Arbatskaja-kaupunginosassa. Rakennus valmistui eri työvaiheissa useiden arkkitehtien suunnittelemana vuosina 1912–1925. Mosselprom-talo sijaitsee Kalašnyi, Nišnyi Kislovsky ja Malyi Kislovsky pereulokien (kujien) kulmauksessa lähellä Arbatskajan metroasemaa. Tämä alun perin kauppias A.I. Titoville kuulunut seitsemänkerroksinen kulmarakennus suunniteltiin tuloja tuottavia tiloja, lähinnä vuokralle annettavia asuntoja ja ravintolaa varten. Teräsbetonirunkoisen talon julkisivumateriaalina on käytetty yleisimmin tiiltä ja tiiliverhouksen lomassa lasia. Neuvostoaikoina rakennus sai kuusikulmaisen yksitoistakerroksisen tornin, joka näkyy Arbatskaja-aukiolle. Tornin ansiosta taloa pidetään yhtenä "ensimmäisistä Neuvostoliiton pilvenpiirtäjistä". Julkisivujensa arkkitehtuurisilta ideoilta ja mainosmaalauksilta talo on venäläisen konstruktivismin ja avantgarden muistomerkki. Arkkitehtuurin historioitsijan Denis Romodinin mukaan ennen Moskovan paloa vuonna 1812 tontilla sijaitsi Pyhän Johanneksen puukirkko pappiloineen
Itäisen Suomenlahden luonnonpuisto

muokkaa - muokkaa wikitekstiä - muokkaa Wikidataa Itäisen Suomenlahden luonnonpuisto (ven. Заповедник «Восток Финского залива», Zapovednik "Vostok Finskogo zaliva") on joulukuussa 2017 perustettu Venäjän federaation liittovaltiotason luonnonsuojelualue Leningradin alueen Viipurin ja Jaaman piireissä (Kingisepän piiri). Suomenlahden itäosassa ja osin Suomen Itäisen Suomenlahden kansallispuiston (Virolahden) naapurina sijaitsevan luonnonpuiston kokonaispinta-ala on 140,86 neliökilometriä. Alue kattaa kymmeniä saaria ja niitä ympäröiviä matalia, alle 10 metrin syvyisiä vesialueita. Luonnonpuistoon kuuluvat seuraavat saaret tai saariryhmät: Pitkäpaasi, Suuri Kalastaja ja Halli (Hallikartti) Virolahden rajan lähellä sekä ulompana merellä sijaitsevat Pohjois- ja Etelä-Viirit, Pien-Tytärsaari eli Säyvö, Tytärsaaren itäosa, Vigrundin saari sekä Seiskarin länsiosa ja sen saaristo. Luonnonpuiston toteutumista ennakoitiin jo vuonna 2009, tuolloin nimellä Inkerin luonnonpuisto.
Sierra Leone Independence Movement

Sierra Leone Independence Movement (SLIM) oli sierraleonelainen poliittinen puolue, joka perustettiin vuonna 1957. Puoluetta johti Edward Wilmot Blyden III (Edward Wilmot Blydenin pojanpoika). SLIM liitettiin syyskuussa 1958 Kono Progressive Movement -puolueeseen, jolloin ne yhdessä muodostivat Sierra Leone Progressive Independence Movement -puolueen.
Kompassi (Tallinnan asuinalue)

Kompassi on asuinalue (vir. asum) Kesklinnan kaupunginosassa Tallinnassa. Sen pinta-ala on 16 hehtaaria ja väkiluku 2 001 henkeä (1.1.2018). Vuoden 2014 alussa asuinalueen väestöstä 54 prosenttia oli virolaisia.
Sibulaküla

Sibulaküla on asuinalue (vir. asum) Kesklinnan kaupunginosassa Tallinnassa. Sen pinta-ala on 13 hehtaaria ja väkiluku 2 294 henkeä (1.1.2018). Vuoden 2014 alussa asuinalueen väestöstä 51 prosenttia oli virolaisia.
Tõnismäe

Tõnismäe on asuinalue (vir. asum) Kesklinnan kaupunginosassa Tallinnassa. Sen pinta-ala on 22 hehtaaria ja väkiluku 1 428 henkeä (1.1.2018). Vuoden 2014 alussa asuinalueen väestöstä 54 prosenttia oli virolaisia.
Uus Maailm (Tallinnan asuinalue)

Uus Maailm on asuinalue (vir. asum) Kesklinnan kaupunginosassa Tallinnassa. Sen pinta-ala on 65 hehtaaria ja väkiluku 7 687 henkeä (1.1.2018). Vuoden 2014 alussa asuinalueen väestöstä 64 prosenttia oli virolaisia.
Ülemistejärve

Ülemistejärve on asuinalue (vir. asum) Kesklinnan kaupunginosassa Tallinnassa. Sen pinta-ala on 1 396 hehtaaria ja väkiluku 199 henkeä (1.1.2018). Vuoden 2014 alussa asuinalueen väestöstä 91 prosenttia oli virolaisia.
Järve (Tallinnan asuinalue)

Järve on asuinalue (vir. asum) Kristiinen kaupunginosassa Tallinnassa. Sen pinta-ala on 105 hehtaaria ja väkiluku 2 956 henkeä (1.1.2018). Vuoden 2014 alussa asuinalueen väestöstä 63 prosenttia oli virolaisia.
Tondi

Tondi on asuinalue (vir. asum) Kristiinen kaupunginosassa Tallinnassa. Sen pinta-ala on 133 hehtaaria ja väkiluku 4 082 henkeä (1.1.2018). Vuoden 2014 alussa asuinalueen väestöstä 58 prosenttia oli virolaisia. Alueella sijaitsee Tondin rautatieseisake.
Mustamäe (Tallinnan asuinalue)

Mustamäe on asuinalue (vir. asum) Mustamäen kaupunginosassa Tallinnassa. Sen pinta-ala on 441 hehtaaria ja väkiluku 51 417 henkeä (1.1.2018). Vuoden 2014 alussa asuinalueen väestöstä 51 prosenttia oli virolaisia.
Siili (Tallinnan asuinalue)

Siili on asuinalue (vir. asum) Mustamäen kaupunginosassa Tallinnassa. Sen pinta-ala on 26 hehtaaria ja väkiluku 3 609 henkeä (1.1.2018). Vuoden 2014 alussa asuinalueen väestöstä 57 prosenttia oli virolaisia.
Haabersti (Tallinnan asuinalue)

Haabersti on asuinalue (vir. asum) Haaberstin kaupunginosassa Tallinnassa. Sen pinta-ala on 97 hehtaaria ja väkiluku 840 henkeä (1.1.2018). Vuoden 2014 alussa asuinalueen väestöstä 59 prosenttia oli virolaisia. Alueella sijaitsee Rocca al Maren ostoskeskus.
Tiskre

Tiskre on asuinalue (vir. asum) Haaberstin kaupunginosassa Tallinnassa. Sen pinta-ala on 139 hehtaaria ja väkiluku 1 983 henkeä (1.1.2018). Vuoden 2014 alussa asuinalueen väestöstä 73 prosenttia oli virolaisia.
Pirita (Tallinnan asuinalue)

Pirita on asuinalue (vir. asum) Piritan kaupunginosassa Tallinnassa. Sen pinta-ala on 173 hehtaaria ja väkiluku 1 034 henkeä (1.1.2018). Vuoden 2014 alussa asuinalueen väestöstä 71 prosenttia oli virolaisia.
Liiva (Tallinnan asuinalue)

Liiva on asuinalue (vir. asum) Nõmmen kaupunginosassa Tallinnassa. Sen pinta-ala on 264 hehtaaria ja väkiluku 1 366 henkeä (1.1.2018). Vuoden 2014 alussa asuinalueen väestöstä 87 prosenttia oli virolaisia.
Nõmme (Tallinnan asuinalue)

Nõmme on asuinalue (vir. asum) Nõmmen kaupunginosassa Tallinnassa. Sen pinta-ala on 480 hehtaaria ja väkiluku 6 768 henkeä (1.1.2018). Vuoden 2014 alussa asuinalueen väestöstä 88 prosenttia oli virolaisia.
Pääsküla

Pääsküla on asuinalue (vir. asum) Nõmmen kaupunginosassa Tallinnassa. Sen pinta-ala on 661 hehtaaria ja väkiluku 9 955 henkeä (1.1.2018). Vuoden 2014 alussa asuinalueen väestöstä 80 prosenttia oli virolaisia.
Ülemiste

Ülemiste on asuinalue (vir. asum) Lasnamäen kaupunginosassa Tallinnassa. Sen pinta-ala on 340 hehtaaria ja väkiluku 1 487 henkeä (1.1.2018). Vuoden 2014 alussa asuinalueen väestöstä 24 prosenttia oli virolaisia.
Uuslinn

Uuslinn on asuinalue (vir. asum) Lasnamäen kaupunginosassa Tallinnassa. Sen pinta-ala on 22 hehtaaria ja väkiluku 401 henkeä (1.1.2018). Vuoden 2014 alussa asuinalueen väestöstä 28 prosenttia oli virolaisia.
Lasnamäe Centrum

Lasnamäe Centrum on Tallinnassa Virossa sijaitseva kauppakeskus. Se sijaitsee Lasnamäen kaupunginosassa Itä-Tallinnassa. Se avattiin vuonna 2003, ja se on Itä-Tallinnan suosituin kauppakeskus. Siellä vierailee vuosittain yli neljä miljoonaa asiakasta. Keskuksen pinta-ala on 24 000 neliömetriä, ja vuonna 2018 valmistuvat laajennustyöt tuovat siihen lähes 15 000 neliömetriä lisää tilaa.
Tammsaarenpuisto

Tammsaarenpuisto (vir. Tammsaare park) on Tallinnassa Virossa sijaitseva puisto. Se sijaitsee kaupungin keskustassa Kesklinnan kaupunginosassa Estonia-teatterin ja Viru Keskuksen välissä. Puistossa sijaitsee sinne vuonna 1978 pystytetty kirjailija A. H. Tammsaaren patsas. Vuonna 2007 puistossa oli 40 puupohjaistaselvennä kasvilajia. Vuosina 1955–1989 puiston nimi oli 16. Oktoobri.
San Fernando Valley

Koordinaatit: 34°14′18.55″N, 118°27′46.19″W San Fernando Valley on tiheästi asuttu laakso Etelä-Kaliforniassa. Aluetta kutsutaan myös nimellä "The Valley". Se sijaitsee pääosin Los Angelesin kaupungin rajojen sisäpuolella. Laaksossa sijaitsee myös Burbankin, Calabasasin, Hidden Hillsin, Glendalen ja San Fernandon kaupungit. Alueella on noin 1 770 000 asukasta.lähde? San Fernando sijaitsee subtrooppisella vyöhykkeellä. Köppenin ilmastoluokituksessa sen ilmasto on luokiteltu luokkaan Csa ja sen ilmasto on saman kaltainen kun välimerenilmasto. Talvet ovat viileitä ja sateet tulevat pääosin silloin. Vettä sataa keskimäärin 416 mm vuodessa. Kesät ovat aurinkoisia, kuumia ja kuivia
Kadotettujen hedelmätarha

Kadotettujen hedelmätarha (The Orchard of Lost Souls) on Nadifa Mohamedin kirjoittama romaani. Englanninkielinen alkuteos julkaistiin vuonna 2013 ja suomennos 2014. Mohamed sai tällä kirjalla brittiläisen Somerset Maugham Award -palkinnon. Kirja kertoo kolmesta eri-ikäisestä naisesta, joiden tarinat kietoutuvat yhteen. Tapahtumat sijoittuvat Hargeisan kaupunkiin Somaliassa. On vuosi 1987, diktatuuri on kaatumaisillaan, ja maa ajautuu kohti sisällissotaa. Yksinäinen leskirouva Kawsar joutuu sotilaan pahoinpitelemäksi ja lukittautuu pahasti loukkaantuneena kotiinsa odottamaan kuolemaansa. Yhdeksänvuotias Deqo karkaa pakolaisleiriltä. Kodittoman pikkutytön ei ole helppo pärjätä yksin suuressa kaupungissa. Nuori naissotilas Filsan haluaa edetä urallaan ja on muuttanut Hargeisaan. Hänelle alkaa selvitä, että armeija vaatii häneltä enemmän kuin mitä hän on valmis antamaan.
Alli Peltonen

Alli Peltonen (16. toukokuuta 1916 Antrea – 28. tammikuuta 1985 Helsinki) oli Aku Ankka -lehden päätoimittaja vuosina 1968–1978. Peltonen kirjoitti ylioppilaaksi Kallion yhteiskoulusta Helsingissä 1934 ja valmistui kansakoulunopettajaksi Jyväskylän Kasvatusopillisesta korkeakoulusta 1939 sekä filosofian maisteriksi Helsingin yliopistosta 1946. Sota-aikana hän toimi opettajana Helsingissä ja oli myös viestilottana rintamalla. Vuodesta 1946 Peltonen työskenteli Suomen Valittujen Palojen toimitussihteerinä ja ystävystyi lehden silloisen päätoimittajan Sirkka Ruotsalaisen kanssa. Kun Ruotsalainen jäi eläkkeelle Aku Ankan päätoimittajan tehtävästä vuoden 1968 alusta, Peltonen kutsuttiin hänen seuraajakseen. Toisin kuin edeltäjänsä, Peltonen ei itse juuri suomentanut lehden sisältöä. Hänen on sanottu päätoimittajakautenaan suomentaneen vain yhden tarinan, Carl Barksin Vanhan linnan salaisuuden. Peltonen palkkasi lehteen vuonna 1970 kääntäjiksi Markku Saarisen ja Markku Kivekkään, jotka jäivät toimituskuntaan vuosikymmeniksi. Aku Ankan levikki saavutti Peltosen kaudella pitkäaikaisen ennätyslukemansa 317 570 kappaletta vuonna 1975. Ennätys rikottiin vuonna 2007
Yleinen mielipide

Yleinen mielipide on yhteenveto ihmisten kootuista vakaumuksista ja mieltymyksistä, jotka koskevat julkisisia asioita. Julkisella mielipiteellä on vaikutusvaltaa demokraattisessa hallinnossa. Yksilön mielipiteisiin julkisista asioista ja niiden taustalla oleviin vakaumuksiin ja kiinnostuksiin vaikuttavat esimerkiksi yksilön omat edut, syvimmät arvot, mielipiteet toisista ryhmistä, sosiaaliset kontekstit, sekä hänen persoonallisuutensa ja jopa geeniperimänsä. Poliittiset mielipiteet alkavat kehittyä jo lapsuuden sosialisaatiossa vanhempien, koulun ja yhteisön mielipiteiden pohjalta. Aikuisen yksilön mielipiteet muotoutuvat ja muuttuvat sosiaalisten ryhmien, johtajien ja massamedian pohjalta. Massamedia voi myös ohjailla mielipiteitä kohdistamalla huomiota tiettyihin aiheisiin tai esittelemällä vaihtoehtoisia ajatustapoja. Yleistä mielipidettä mitataan mielipidetutkimuksilla, joissa haastatellaan satunnaisesti valittua edustavaa joukkoa ihmisiä. Poliitikot seuraavat tarkasti oman vaalipiirinsä mielipidetutkimuksia. Tärkeissä asioissa mielipidetutkimukset voivat vaikuttaa politiikkaan, ja erityisen voimakkaasti johonkin asiaan suhtautuvalla vähemmistöllä voi olla politiikkaan kokoaan suurempaa merkitystä.
Biscarin verilöyly

Biscarin verilöyly oli sotarikos toisessa maailmansodassa johon yhdysvaltalainen sotilasyksikkö syyllistyi 14. heinäkuuta 1943 teloittamalla 71 italialaista ja 2 saksalaista sotavankia Santo Pietron kylässä eteläisessä Sisiliassa.
Still D.R.E.

UK R&B Singles: 1. Billboard Hot 100: 93. Still D.R.E. on yhdysvaltalaisen räppärin Dr. Dren kappale, jolla esiintyy toinen yhdysvaltalainen räppäri Snoop Dogg. Kappale julkaistiin 13. lokakuuta 1999 Dr. Dren platinaa myyneen vuoden 1999 studioalbumin 2001 ensimmäisenä singlenä. ”Still D.R
Ukrainan uudistettu kommunistinen puolue (KPUO)

Ukrainan uudistettu kommunistinen puolue (Комуністична партія України (оновлена), Komunistitšna partija Ukraini (onovlena), KPU(o)) on ukrainalainen sosialismia kannattava vasemmistolainen puolue. Puolue on perustettu vuonna 2000, kun se irtosi Ukrainan kommunistisesta puolueesta (KPU). KPUO:n puheenjohtajana toimii Mihailo Savenko. KPUO:n kannatus ei ole riittänyt kansanedustajien saamiseen parlamenttiin. Puolueen toiminta on ollut kiellettyä syyskuusta 2015 lähtien. Puolue on perustettu vuonna 2000, kun se irtosi Ukrainan kommunistisesta puolueesta (KPU). Uudistettu kommunistinen puolue osallistui ensimmäisiin parlamenttivaaleihinsa vuonna 2002. Se sai 362 712 ääntä eli 1,39 % äänistä, eikä yhtään kansanedustajaa. Suurimmat ääniosuudet se sai Krimin (2,5 % äänistä), Zaporižžjan (2,12 %) ja Odessan (2,09 %) vaalipiireissä. Syyskuun 2007 parlamenttivaaleissa puolue sai 0,29 % äänistä. Puoluetta äänesti 68 127 ihmistä. KPUO ei osallistunut lokakuun 2012 eikä lokakuun 2014 parlamenttivaaleihin
Clarissa Eden

Clarissa Eden (o.s. Spencer-Churchill) (28. kesäkuuta 1920 – 15. marraskuuta 2021) oli brittiläinen muistelmakirjailija. Hän oli Winston Churchillin veljentytär ja meni naimisiin tulevan pääministeri Anthony Edenin kanssa. Clarissa Edeniä syytettiin aikoinaan miehensä vaikuttamisesta Suezin kriisin aikana. Hän julkaisi muistelmansa lokakuussa 2007 ollessaan jo 87-vuotias. Edenin ystäväpiiriin kuuluivat Isaiah Berlin, Evelyn Waugh ja Greta Garbo.
Ukrainan kommunistinen puolue (KPU)

Ukrainan kommunistinen puolue (ukr. Комуністична партія України, Komunistytšna partija Ukrajiny, KPU) on ukrainalainen kommunismia kannattava puolue. Se on perustettu vuonna 1993. Puolueen puheenjohtajana toimii Petro Symonenko. Puolueen toiminta on ollut kiellettyä joulukuusta 2015 lähtien. KPU ei kannata presidentin virkaa. Joulukuussa 2013 kommunistinen puolue vaati kansanäänestystä siitä, pitäisikö Ukrainan lähentyä Euroopan unionin kanssa. Neuvostoliiton lakattua olemasta Ukrainan korkein oikeus julisti Ukrainan itsenäiseksi valtioksi vuonna 1991. Se syytti vuodesta 1918 lähtien toiminutta Ukrainan kommunistista puoluetta vallankaappauksen suunnittelusta ja kielsi puolueen. Monet kielletyn puolueen jäsenet alkoivat toimia kaksi kuukautta myöhemmin perustetussa Sosialistisessa puolueessa. Vuonna 1993 kommunistipuolueiden toiminta laillistettiin. Uuden kommunistipuolueen perustamiskokous pidettiin Donetskissa
Australian ralli 2006

Australian ralli 2006 (virallisesti 19. Telstra Rally Australia) oli Rallin MM-sarjan kauden 2006 14. osakilpailu, joka ajettiin 26.–29. lokakuuta 2006. Kilpailussa oli 26 erikoiskoetta. Kilpailun voitti Mikko Hirvonen, jolle voitto oli uran ensimmäinen MM-sarjassa. Toiseksi sijoittui Petter Solberg ja kolmanneksi Manfred Stohl. Marcus Grönholm kaatoi auton perjantaina, mutta nousi lopulta viidennelle sijalle. Sébastien Loeb oli poissa kilpailusta murtuneen käden vuoksi ja varmisti kuljettajien mestaruuden.
Pietarin Béthencourt

Béthencourtin Pietari (esp. Pedro de Betancur 21. maaliskuuta 1626, Vilaflor, Tenerife – 25. huhtikuuta 1667, Antigua Guatemala, Guatemala) oli Espanjan lähetyssaarnaaja Guatemalassa ja pyhimys katolisesta kirkosta.
Tii Niemelä

Kerttu Siviä (Tii) Niemelä (20. maaliskuuta 1917 Porvoo – 31. tammikuuta 2018 Helsinki) oli suomalainen laulaja (sopraano) ja pedagogi. Hän opiskeli laulua Sibelius-Akatemiassa Ingeborg Funtekin ja Lahja Lingon oppilaana 1937–1940 ja 1942–1944 sekä myöhemmin yksityisesti Antti Sovijärven johdolla. Sota-aikana Niemelä palveli lottana ja viihdytysjoukoissa. Hän piti menestyksekkään ensikonsertin Helsingissä vuonna 1944 säestäjänään Taneli Kuusisto ja teki sen jälkeen konserttikiertueita paitsi kotimaassa myös Pohjoismaissa, Englannissa ja Yhdysvalloissa. Kiertueilla häntä säesti Pentti Koskimies, jonka kanssa hän oli avioitunut vuonna 1944. Esiintymistä hän jatkoi 1950-luvulle saakka ja toimi laulajanuransa jälkeen laulunopettajana. Niemelää arvostettiin lied-laulajana, ja hänen ohjelmistoonsa sisältyi erityisesti Franz Schubertin ja Yrjö Kilpisen lauluja. Niemelä asui Lallukan taiteilijakodissa. Hän eli satavuotiaaksi, ja hän oli kuollessaan talon vanhin asukas.
Viorica Dăncilă

Vasilica Viorica Dăncilă (s. 16. joulukuuta 1963 Roșiorii de Vede, Romania) on romanialainen poliitikko, joka valittiin tammikuussa 2018 maan ensimmäiseksi naispuoliseksi pääministeriksi. Euroopan parlamentin jäsenenä hän toimi 2009–2018. Dăncilă syntyi vuonna 1963 eteläisessä Teleormanin piirikunnassa Roșiorii de Veden kaupungissa. Hän valmistui 1988 Ploieștin Öljy- ja kaasuyliopistosta. Hän toimi 1989–1997 opettajana Videlessä. Dăncilă työskenteli 1998–2009 romanialaisessa öljy-yhtiö Petromissa tuotannon valvontaan liittyvissä tehtävissä. Maisteriksi hän valmistui 2006 Bukarestin Politiikan tutkimuksen ja julkishallinnon kansallisyliopistosta. Dăncilă liittyi 1996 sosiaalidemokraattisen puolueeseen (PSD). Hän toimi 2000–2003 PSD:n Videlen naisten järjestön puheenjohtajana ja istui 2004–2008 Videlen kunnanvaltuustossa. Teleormanin piirikunnanvaltuustossa Dăncilă oli 2008–2009
Kokkolan valtaus

29.–30. tammikuuta 1918 Kokkola valkoiset valtaavat Kokkolan valkoiset Neuvosto-Venäjä Johan Karlsson †Nestori KarhulaKarl Müller 250 n. 700 4 kaatunutta 4 kaatunutta Kokkolan valtaus tapahtui Suomen sisällissodan aikana 29.–30. tammikuuta 1918. Kyseessä oli osa valkoisten Pohjanmaalla käynnistämää venäläisten varuskuntien aseistariisuntaa ja valtausta. Eri puolilta Keski-Pohjanmaata kootut suojeluskuntalaiset Valkoiset tekivät aluksi epäonnistuneen hyökkäyksen Kokkolassa toimineeseen varuskuntaan, mutta saivat kaupungin haltuunsa seuraavana päivänä, kun venäläiset antautuivat neuvottelujen jälkeen. Kokkolan punakaarti ei osallistunut sotatoimiin, mutta satoja työväenjärjestöjen jäseniä vangittiin kuitenkin valtauksen jälkeisinä päivinä. Kokkolassa tilanne oli elintarvikepulan vuoksi ollut kireä jo syksystä 1917 lähtien. Paikkakunta oli jakaantunut kaupungin ruotsinkieliseen porvaristoon ja Ykspihlajan satamakaupunginosan köyhiin työläisiin. Kokkolassa oli vahva työväen järjestyskaarti, joka marraskuun yleislakon yhteydessä otti haltuunsa kaupungin miliisilaitoksen
Grapevine (Texas)

Koordinaatit: 32°56′6″N, 97°5′9″W Grapevine on kaupunki Texasin osavaltiossa, Yhdysvalloissa. Se on osa Dallasin/Fort Worthin suurkaupunkialuetta. Kaupungin väkiluku oli vuoden 2010 väestönlaskennassa 46 334. Grapevine kuuluu pääosin Tarrantin piirikunnassa. Pieni osa kaupungista kuuluu myös Dallasin- ja Dentonin piirikuntiin.
Regata storica

Regata storica on Venetsian tärkein regatta ja myös perinteisin regatta Euroopassa. Se järjestetään syyskuun ensimmäisenä sunnuntaina Canal Grandessa ja sen on tarkoitus muistuttaa Venetsian historiasta. Tästä venekilpailusta on johdettu termi Regatta. lähde? Regatta juontaa juurensa 1300-luvun loppupuolelle.
Pons Aemilius

Pons Aemilius (lat.; ital. Ponte Emilio) oli antiikin aikainen silta Roomassa Italiassa. Sen rauniot tunnetaan nykyisin nimellä Ponte Rotto (”Rikkinäinen silta”). Silta oli kuusikaarinen holvisilta, joka ylitti Tiberin Tiberin saaren (Isola Tiberina) eteläpuolella. Siitä on nykyisin jäljellä vain yksi kaari joen keskellä nykyisen Ponte Palatinon vieressä. Ensimmäinen silta rakennettiin paikalle noin vuonna 241 eaa. Se oli tehty puusta ja tuhoutui tulvassa 100-luvun eaa. alussa, jonka jälkeen se päätettiin rakentaa uudestaan. Rakennustyöt aloitettiin vuonna 179 eaa., ja silta valmistui vuonna 142 eaa. Antiikin aikaisten lähteiden mukaan silta rakennettiin kahdessa vaiheessa
Desiigner

Sidney Royel Selby III (s. 3. toukokuuta 1997), joka tunnetaan paremmin taiteilijanimeltään Desiigner, on yhdysvaltalainen rap-artisti, laulaja, lauluntekijä, musiikkituottaja ja näyttelijä. Hän nousi kuuluisuuteen vuonna 2016 julkaistessaan esikoissinglensä ”Panda”, joka sijoittui Billboard Hot 100 -singlelistan ensimmäiselle sijalle. Helmikuussa 2016 rap-artisti ja tuottaja Kanye West (joka samplasi ”Panda”-kappaletta seitsemännellä albumillaan The Life of Pablo) ilmoitti Desiignerin allekirjoittaneen levytyssopimuksen hänen GOOD Music -levy-yhtiön kanssa.
Vladislav Mamyshev-Monroe

Vladislav Jurjevitš Mamyshev-Monroe (myös Vlad Monroe, 12. lokakuuta 1969 Leningrad, Neuvostoliitto – 16. maaliskuuta 2013 Bali, Indonesia) oli venäläinen taiteilija. Hän tuli tunnetuksi valokuvistaan, videoistaan ja performansseistaan, joissa hän muuntautui historiallisiksi henkilöiksi sekä elokuvien ja tarinoiden sankareiksi. Lisänimensä taiteilija lainasi idoliltaan, filmitähti Marilyn Monroelta. Vuonna 1986 Vladislav Mamyshev-Monroe liittyi Timur Timourovitch Novikovin ryhmään " Uudet taiteilijat". Leningradissa hänen tuttavuuksiinsa kuului myös talonvaltaustaiteilijoita, mm. Andrei Khlobystine ja Sergei Bugayev Afrika. Hänestä tuli underground-taiteilija Neuvostoliiton loppuvuosina. Hän työskenteli myös Neuvostoarmeijan palveluksessa lasten taidekerhon johtajana Baikonurin avaruuskeskuksessa Kazakstanin Neuvostotasavallassa. Baikonuria hän piti vapaampana kuin Neuvostoliittoa ja kokeili siellä ensimmäistä kertaa Marilyn Monroen roolia. Mamyshev-Monroe oli useimmiten itse taiteensa pääosassa
Ford Focus RS WRC 07

Ford Focus RS WRC 07 on Fordin ralliauto, joka teki debyyttinsä Suomen MM-rallissa kaudella 2007. Autolla voitettiin kaikkiaan seitsemän osakilpailua.
Ford Focus RS WRC 08

Ford Focus RS WRC 08 on Fordin ralliauto, joka teki debyyttinsä Saksan MM-rallissa kaudella 2008. Autolla voitettiin vain yksi ralli Mikko Hirvosen ajamana Japanissa 2008.